Source: http://docplayer.hu/1398791-Herke-csongor-a-nemet-es-az-angol-buntetoeljaras-alapintezmenyei.html
Timestamp: 2018-01-23 14:45:37
Document Index: 35873765

Matched Legal Cases: ['bíróság ', 'bíróság ', 'bíróság ', 'in dubio', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ']

HERKE CSONGOR A NÉMET ÉS AZ ANGOL BÜNTETŐELJÁRÁS ALAPINTÉZMÉNYEI - PDF
HERKE CSONGOR A NÉMET ÉS AZ ANGOL BÜNTETŐELJÁRÁS ALAPINTÉZMÉNYEI
Download "HERKE CSONGOR A NÉMET ÉS AZ ANGOL BÜNTETŐELJÁRÁS ALAPINTÉZMÉNYEI"
1 HERKE CSONGOR A NÉMET ÉS AZ ANGOL BÜNTETŐELJÁRÁS ALAPINTÉZMÉNYEI Pécs 2011
2 HERKE CSONGOR A NÉMET ÉS AZ ANGOL BÜNTETŐELJÁRÁS ALAPINTÉZMÉNYEI Egyetemi jegyzet Pécs 2011
3 Herke Csongor A német és az angol büntetőeljárás alapintézményei Herke Csongor, 2011 ISBN: Lektorálta: Tóth Csenge Diána A műszerzői jogilag védett. Minden jog, így különösen a sokszorosítás, terjesztés és fordítás joga fenntartva. A műa szerzőírásbeli előzetes hozzájárulása nélkül részeiben sem reprodukálható, elektronikus rendszerek felhasználásával nem dolgozható fel, azokban nem tárolható, azokkal nem sokszorosítható és nem terjeszthető. A mű5 szerzői ív terjedelmű.
4 I. ALAPVETŐRENDELKEZÉSEK 1.1. Jogforrások A német büntetőeljárásjog forrásai A legfontosabb források: a legfőbb jogforrás az II. 1.-i Büntető perrendtartás (Strafprozessordnung, StPO) 1987-es egységbe foglalt szövege; az I. 27-i bírósági szervezeti törvény (Gerichtsverfassungsgesetz, GVG) 1975-ben egységbe foglalt szövege; az Alkotmány (Grundgesetz, GG); az Emberi Jogok és AlapvetőSzabadságok Védelméről szóló Európai Egyezmény (EMRK), különösen a terhelt jogait szabályozó 6. cikk; a GVG-t hatályba léptető1877. I. 27-i törvény (Einführungsgesetz zum GVG, EGGVG); az 1974-es fiatalkorúak bíróságát szabályozó törvény (Jugendgerichtsgesetz, JGG),; a BüntetőTörvénykönyv (Strafgesetzbuch, StGB). Ellentétben sok más állammal a német büntetőtörvénykönyv (StGB) lényegében csak az anyagi büntetőjogot tartalmazza (míg a korábbi törvények tartalmazzák az anyagi és az alaki jogot is, pl.: az 1532-es Constitutio Criminalis Carolina (CCC) és az 1620 és 1721-es porosz Landrecht). Ugyanakkor a büntető törvénykönyv nemcsak anyagi jogú természetű szabályokat tartalmaz, így például a magánindítványt noha az inkább eljárásjogi intézmény Németországban is az StGB rendezi. A nemzetközi vonatkozások tekintetében a legfontosabb az Európai Emberi Jogi Egyezmény (EMRK). Ez lehetőséget ad arra, hogy az általa 4
5 biztosított jogok megsértése esetén a panaszt Strassburgban érvényesítsék. A nemzeti jogi út kimerítése után az EMRK 34. és azt köv. cikkei alapján panasszal lehet élni számos területen (pl. kínzás tilalma, a személyi szabadság korlátozásának bírói felülvizsgálata, enyhítő bizonyítékok visszatartása, a védelemhez való jog stb.). Végül említést kell tenni arról is, hogy az EU-jog mint az európai közösség szupranacionális joga elsőbbséggel bír a nemzeti joggal szemben. Ezen a területen ki kell emelni a Schengeni szerződés és az EUROPOL (Európai rendőri hivatal) hatását a büntetőeljárásjogra, de az EUROJUST léte, és az európai Corpus Juris létrehozására való törekvés sem elhanyagolható. Az első Állandó Nemzetközi Büntetőbíróság (Den Haag) pedig illetékes a legsúlyosabb nemzetközi ügyekben eljárni, ideértve a népellenes, emberiség elleni és háborús bűncselekményeket Az angol büntetőeljárásjog forrásai Az angol büntetőeljárást igen nehéz átlátni a büntetőjogi kódex hiányában. A részletes szabályok azokban a törvényi szövegekben találhatók meg, amelyeket a 13. századtól napjainkig alakítottak ki, valamint a terjedelmes esetjogban. Ugyanez a helyzet az alapelvek tekintetében is, amelyek más rendszerekben az írott alkotmányban találhatók. A Brit Alkotmány valójában íratlan és ugyanígy lebeg a források kombinációjában (a legrégibb a híres Magna Carta 1215-ből). A büntetőeljárásjogi kodifikáció hiánya arra utal, hogy az angol büntetőeljárást az évszázadok során fokozatosan alakították ki. Jelenleg az angol büntetőeljárás legfőbb jogforrásai a parlament által hozott törvények (Acts of Parliament), amelyek közül 150 érinti a büntető eljárásjogot. Ezek közül néhányat tág értelemben véve alkotmányos státuszúnak is hívhatunk, nevezetesen az 1215-ös Marna Cartát, az 1688-as Bill of Rights-ot, 5
6 és az újabb 1998-as Human Rights Act-et, amely a legtöbb emberi jogi vonatkozású európai egyezmény tartalmát foglalja törvénybe. Jelenleg a büntetőeljárás fontos területeit főként a következőnagy és fontos parlamenti törvények szabályozzák: a bíróságok struktúráját és azokat az eljárásokat, amelyeket ezek illetékesek lebonyolítani (az 1968-as Büntetőjogi Fellebbezési Törvény Criminal Appeal Act, az 1981-es Legfelsőbb Bírósági Törvény Supreme Court Act, az 1980-as Magisztrátusi Törvényszéki Törvény Magistrates Court Act), a bírók és magisztrátusok kinevezését és hivatali idejét (az 1981-es Legfelsőbb Bírósági Törvény Supreme Court Act, az 1997-es Békebírói Törvény Justice of Peace Act); az államügyészek (közvádlók) kinevezését, hatáskörét és kötelezettségeit (az 1985-ös Bűncselekmények Megvádolásáról szóló Törvény Prosecution of Offences Act, az 1987-es BüntetőIgazságszolgáltatási Törvény Criminal Justice Act); az esküdteket és esküdtszékeket (az 1974-es Esküdtszéki Törvény Juries Act); és a rendőri erők struktúráját (az 1996-os Rendőrségi Törvény Police Act, az 1997-es Rendőrségi Törvény Police Act). Szintén nagyrészt törvény szabályozza a rendőrségi erőknek a bűnesetek kivizsgálásait (az 1984-es Rendőrségi és BüntetőBizonyítási Törvény Police and Criminal Evidence Act, amely PACE néven is ismert), és a Komoly (Súlyos) Csalások Hivatalának és a Vám- és Adóhatóságnak a nyomozó (vizsgálati) hatáskörét (az 1987-es BüntetőIgazságszolgáltatási Törvény Criminal Justice Act, az 1979-es Vám- és Adóigazgatási Törvény Customs and Excise Management Act). 6
7 A tárgyalást megelőzőfázist szabályozó törvények a common law-nak és a törvényerejűjogszabályoknak (statutory provisions) a keverékéből állnak; a fontos parlamenti törvények közé tartozik: az 1980-as Rendőrbírói Törvényszéki Törvény Magistrate s Court Act, az 1976-os Óvadéki Törvény Bail Act, az 1996-os Büntető Eljárásjogi és Nyomozási Törvény Criminal Procedure and Investigations Act, és az 1915-ös Vádemelési Törvény Indictments Act. A tárgyalás irányítása, beleértve a bűnügyi bizonyítás szabályait is, hasonló keverékből tevődik össze: a jelentős törvények közé tartozik az 1898-as Bűnügyi Bizonyítási Törvény (Criminal Evidence Act) és az 1999-es Fiatalkorúak Igazságszolgáltatási és Bűnügyi Bizonyítási Törvénye (Youth Justice and Criminal Evidence Act). Másrészről azonban az ítélethozatalról szóló szabályokat majdnem mind törvények tartalmazzák, és mostanában szilárdították meg őket a 2000-es BüntetőBíróságok (Ítélethozatali) Hatásköre Törvényben (Powers of Criminal Courts (Sentence) Act). Ugyanez igaz a fellebbezésekről szóló jogszabályok esetében (az 1980-as Magisztrátusi Törvényszéki Törvény Magistrates Courts Act és az 1968-as BüntetőFellebbezési Törvény Criminal Appeal Act). A büntetőeljárás részletes jogszabályai közül soknak a forrása az erre a célra meghatalmazott törvényhozás, különösen a törvényszéki jogszabályok (court rules) nagyszámú, különbözőcsoportjainak: jelenleg ezek a Magisztrátusi Jogszabályok (Magistrates Court Rules), a Koronabírósági Jogszabályok (Crown Court Rules) és a BüntetőFellebbezési Jogszabályok (Criminal Appeal Rules), amelyek mindegyikét a Jogszabályok Bizottságai (Rules Comittees) alkottak. Ezt a meghatalmazott törvényhozást, amely az írott jog egy formájának számít, kiegészíti egy sor más hivatalos dokumentum, amelyek nem 7
8 rendelkeznek ugyanazzal a magas jogi státusszal bár a bíróságok és a büntetőjogi igazságszolgáltatási rendszer alkalmazottai hajlamosak ezeket betartani (pl. gyakorlati jogszabálygyűjtemények, belügyminisztériumi körlevelek (circulars), a legfőbb államügyész által kiadott irányelvek (guidelines) stb.). Az angol büntetőjogi folyamat forrásaként az esetjog (case law) kétszeresen is fontos. Először is, csakúgy mint más országokban, a főbb törvényi rendelkezések közül sokat az esetjog tömege vesz körül, amely megmagyarázza és értelmezi azokat. Másodsorban pedig a büntetőeljárás teljes területét az esetjog szabályozza, és semmi más. A büntetőeljárás törvénytárának hiányában az angol büntetőeljárás jogszabályait néha történeti forrásokból kell levezetni. Ezek közé tartozik a Korona per történelme Sir Matthew Hale-től ( ), a Tanulmány a Korona perekről William Hawkins-tól ( ) és a Korona perek Sir Edward Hyde East-től ( ); az irányadó műaz angol bűnvádi eljárás történetéről Sir James Fitzjames Stephen-től az Anglia büntetőjogának történelme (1883); ezen felül van még a nagy terjedelmű, öt kötetes Az angol büntetőjog története Sir Leon Radzinowicz-tól ( ). Az 1970-es évek óta a tudást a tizenhatodik századtól kezdődőangol büntetőeljárásról számos jogtörténész kutatásai gyarapították a legjelentősebbek John Langbein és John Beattie. 8
9 1.2. Az eljárás menete A német büntetőeljárás szakaszai áll: Az StPO koncepciója alapján a büntetőeljárás különbözőszakaszokból 1. A nyomozati szakasszal kezdődik, amikor felmerül, hogy egy bizonyos terhelt büntetendőcselekményt követett el (StPO 151. és azt köv. -ok). Az ügyészség kezdi meg az eljárást, amely során az ügyet vagy megszünteti (StPO 170. II; 153. és azt köv. -ok), vagy vádat emel (StPO 170. I.). 2. A közbensőeljárás a vádemelési javaslattal indul (StPO 199. és azt köv. -ok), amit az illetékes bíróság megvizsgál annak érdekében, hogy az ügy tárgyalásra kerüljön-e. Erre akkor kerül sor, ha a bíróság szerint a vádlott elegendően gyanúsítható bűncselekmény elkövetésével. Ha ez nem áll fenn, akkor visszautasítja a tárgyalást elrendelővégzés kibocsátását (StPO 204. ), ha fennáll az elégséges gyanú, akkor kibocsátja a tárgyalást elrendelővégzést (StPO 203. és 207. ). 3. A tárgyalást elrendelővégzés kibocsátásával kezdődik a tárgyalás (StPO 213 és azt köv. -ok ), amely az előkészítésre (StPO 226. és azt köv. -ok) és a lefolytatásra (StPO 226. és azt köv. -ok) tagozódik, és rendszerint ítélettel végződik (StPO 260. ). 4. Az elsőfokú tárgyalás után következhet a jogorvoslati szakasz (StPO 296. és azt köv. -ok). 5. Az ítélet jogerőre emelkedése után jön a végrehajtási eljárás (StPO 449. és azt köv. -ok), amely az ügyészség kezében van (StPO 451. I.). 9
10 Az angol büntetőeljárás szakaszai Bár jogszabály egyértelműen nem határozza meg a büntetőeljárás különbözőszakaszait Angliában, természetesen mint más országokban is három különbözőszakaszból áll: egy előkészítőszakaszból, ami a nyomozás kezdetétől a vádemelésig tart; egy köztes szakaszból, amely a vádról való döntéstől a tárgyalás megkezdéséig tart; és a végsőfázisból, amely maga a tárgyalás. Potenciálisan van egy negyedik fázis is, amely a fellebbezési eljárás; de ez kivételes. Az angol büntetőeljárás főszakaszait az alábbi ábra foglalja össze: 10
11 Nyomozás és kezdeti vád Főszereplő: a rendőrség Nyomozás, döntés a vádról Az eljárás folytatása vagy megszüntetése Főszereplő: ügyészség (CPS) A vádról való döntés felülvizsgálata Sommás bűncselekmények Kétféle bűncselekmények Főszereplők: békebíró (JP), CPS, védelem A tárgyalás módjának a meghatározása Büntetőjogilag tisztán üldözendőbűncselekmények Tárgyalásra utalás (elsősorban formalitás) Főszereplők: a JP-k Összefoglalt tárgyalás a magisztrátusi bíróságon Főszereplők: a JP-k, CPS, védelem A bűnösség vagy ártatlanság meghatározása, ha a vádlott nem vallja bűnösnek magát A büntetésről való döntés az ítéletet követően, vagy ha a vádlott bűnösnek vallja magát Tárgyalás a vádról a koronabíróságon Főszereplők: bíró (esküdtekkel, ha a vádlott nem vallja magát bűnösnek), vádló, védelem A bűnösség vagy ártatlanság meghatározása, ha a vádlott nem vallja bűnösnek magát A büntetésről való döntés az ítéletet követően, vagy ha a vádlott bűnösnek vallja magát 11
12 1.3. Az alapelvek Alapelvek a német büntetőeljárásban Áttekintően Németországban a következő eljárási alapelveket különböztethetjük meg: az officialitás (hivatalbóliság) elve (StPO 152. I.); a legalitás elve (StPO 152. II.); a vádelv (StPO 151. ); a nyomozóelv (StPO 244. II.); a szabad bírói bizonyítékmérlegelés elve (StPO 261. ); a szóbeliség elve (StPO 261. ); a közvetlenség elve (StPO 226., 250., 261. ); az ártatlanság vélelme és in dubio pro reo elve (StPO 261. ; EMRK 6. cikk II.); a gyors eljárás követelménye (GG 20. cikk III.; EMRK 6. cikk I. 1.); a nyilvánosság elve (GVG 169. ; EMRK 6. cikk I. 2.); a tisztességes (fair) eljárás követelménye (GG 20. cikk III.; EMRK 6. cikk I. 1.); a törvényes bíróhoz való jog elve (GG 101. cikk); a rendes meghallgatáshoz való jog (GG 103. cikk I.). Az alapelvek nagy része Németországban sem elnevezésében, sem tartalmában nem különbözik lényegesen a Magyarországon is érvényesülő alapelvektől. 12
13 A fentiek miatt csak három sajátos alapelvvel kívánunk foglalkozni: a) a gyors eljárás követelménye; b) a tisztességes eljárás elve; c) a rendes meghallgatáshoz való jog. ad a) Németországban a jogállamiság elvéből (GG 2. cikk II. 2.) következik a büntetőeljárás gyors lefolytatásának követelménye. A jogállamiság elve megköveteli, hogy a terhelt ésszerűidőn belül értesüljön a vádról. Ezért a vádlottat ésszerűidőn belül ki kell hallgatnia az ügyben eljáró bíróságnak (EMRK 6. cikk I. 1.). Elsősorban előzetes letartóztatás esetén követeli meg ez az elv a gyors döntést. Az ésszerűidőtartam akkor kezdődik, amikor a terhelt tudomást szerez a nyomozásról, és akkor végződik, amikor jogerősen lezárult az eljárás. ad b) A német ítélkezési gyakorlat egyre növekvő mértékben alapít közvetlenül jogokat és kötelezettségeket a büntetőeljárás résztvevői számára a fair trial, azaz a tisztességes eljárás követelményére. Ezt az alapelvet a jogállamiság elvének következményeként is fel lehet fogni, ahogy azt a BGH is teszi, vagy ezt megalapozhatja a GG 1. cikk I. 2.; II. 2.; 20. cikk III.; 101. cikk I. 2.; 103. cikk I. pontja és az EMRK 6. cikk I. 1. pontja. ad c) A bíróság előtt mindenkinek joga van ahhoz, hogy rendesen meghallgassák. Ennek a jognak az a tartalma, hogy minden érintettnek biztosítani kell a lehetőséget arra, hogy nyilatkozzon a bíróság előtt az ellene felhozott vádakról, indítványokat tegyen, kifejtse véleményét. A bíróságnak ezeket a fejtegetéseket tudomásul kell vennie, és meg kell azokat fontolnia. A rendes meghallgatáshoz való jog részét képezi a német jogban pl. az utolsó szó joga is (StPO 258. II. pont). 13
14 Az angol büntetőeljárás alapelvei Az angol jog hagyományosan elég hiányos az alapelvi kinyilatkoztatások tekintetében. Azonban az ősi parlamenti törvények közül kettőből, amelyeket úgy tekintenek, hogy alkotmányos státusszal rendelkeznek, rendszerint bizonyos alapvetőalapelveket származtatnak. Ezek közül az elsőaz 1215-ös Magna Charta 29. cikkelye, amely a következő: Egyetlen szabad embert sem lehet elfogni, bebörtönözni, örök tulajdonban lévő földbirtokától megfosztani, jogaitól megfosztani, törvényen kívül helyezni, száműzni vagy bármilyen más módon elpusztítani; sem pedig ítéletet nem mondhatunk felette, és nem ítélhetjük el őt, kivéve főrendjeinek törvényes ítélete alapján, vagy az ország törvénye szerint. Nem adunk el senki embernek igazságszolgáltatást vagy jogot, és ezt nem is tagadjuk meg tőle, illetve nem vetjük alá ennek. A korai időktől kezdve ezt a rendelkezést jogosan a legalitás alapelvének kinyilatkoztatásaként tekintik: azt rögzíti, hogy a polgárokat csak abban a mértékben és azokon a módokon lehet megbüntetni, ahogyan azt a törvény engedélyezi, és csak egy megfelelőjogi folyamat alapján. Ennek a cikkelynek fontos befolyása volt a habeas corpus fejlődésére, arra az eljárásra, amelyben bármely személy, aki fizikailag akadályoztatott, jogosult az akadályoztatottságának jogszerűségét bíróval kivizsgáltatni. Történelmileg a főjelentősége a habeas corpus -nak az volt, hogy annak eszközévé vált, hogy kétségbe vonják a király politikai ellenfeleinek önkényes bebörtönzését. A Magna Carta 29. cikkelyéből azt az alapelvet is le lehet vezetni, hogy az ügyek tárgyalását ésszerű időn belül kell lefolytatni. Széles körben úgy gondolják, hogy a 29. cikkely az esküdtszéki tárgyalás garanciáját is tartalmazza. 14
15 A másik alkotmányerejű törvény ezen a területen az 1688-as Bill of Rights Act, amelynek egyik cikkelye előírja, hogy túl nagy óvadékot megkövetelni nem lehet, sem pedig túl nagy bírságot kivetni, sem kegyetlen és a megszokottól eltérőbüntetést kiróni. Ezt a törvényt azokra a nagyon szigorú büntetésekre (beleértve a megcsonkításokat is) válaszul hozták, amelyeket a bíróságok politikai ügyekben szabtak ki korábban. Ebből a rendelkezésből kiolvasható az arányosság egy általánosabb fogalmának a csírája, legalábbis ami az ítéletet illeti. Az 1998-as Human Rights Act beiktatásáig a büntetőeljárás más fundamentális alapelveire vonatkozóan az esetjognál kellett körülnézni. Azok között az alapvetőalapelvek között, amelyeket pontosan meghatároztak, volt az ártatlanság vélelme, az alapelv, hogy a tárgyalásokat nyilvánosan kell lefolytatni, az alapelv, hogy peres tárgyalásokon a kulcsfontosságú tanúknak szóban kell vallomást tenniük, az alapelv, hogy a vádlottnak joga van kétségbe vonni a vád tanúinak állításait keresztkérdések feltevésével, és az az alapelv, hogy az angol büntetőeljárás akkuzatórius abban az értelemben, hogy a tanúk beidézése és kihallgatása a tárgyaláson a vád és a védelem dolga, és nem pedig a bíróé. Azáltal, hogy a Human Rights Act belefoglalta az emberi jogok és alapvető szabadságok védelméről szóló európai egyezményt az Egyesült Királyság jogrendszerébe, a fundamentális alapelveket az Egyezményen belül kell keresni. Jelenleg ennek a törvénynek a hatása az angol büntetőeljárásra már nyilvánvaló. Így pl. konkrét esetben ez erősítette meg a vádlott korrekt tárgyaláshoz való jogát a Konvenció 6. pontja szerint azáltal, hogy korlátozó módon értelmezett egy jelenlegi törvényt, amely a sértettek érdekében korlátozni 15
16 törekedett azokat a kérdéseket, amelyeket a vádlott tehet fel a panaszosnak a keresztkérdések feltevésekor szexuális bűnesetekben. 16
17 II. A HATÓSÁGOK 2.1. A bíróságok Németország Az elsőfokú hatáskör és a büntetőtanácsok összetétele A bíróság hatáskörét a GVG határozza meg (StPO 1. ). A) A helyi bíróság A GVG 24. I. pontja szerint a büntetőügyben a helyi bíróság (Amtsgericht, AG) jár el, feltéve, hogy az esküdtszék, az Államvédelmi Tanács vagy a Tartományi Legfelsőbb Bíróság eljárása nem indokolt; a bűncselekmény legfeljebb 4 évig tartó szabadságvesztéssel büntetendő, az ügyész az ügy kiemelkedőjelentősége miatt nem emel vádat a tartományi bíróságon (LG). A helyi bíróság egyesbíró vagy egy hivatásos bíróból és két ülnökből álló kistanács. Ebben a formában csak elsőfokú hatáskörrel rendelkezik. B) A tartományi bíróság A tartományi bíróság (Landgericht, LG) kizárólag tanácsban jár el. Az elsőfokú hatáskörrel rendelkezőtanácsai az ún. nagytanácsok. A nagytanácsok a GVG 76. I. 1. pontja alapján három hivatásos bíróból, valamint két ülnökből állnak. A tárgyaláson kívül hozott határozatok meghozatalában az ülnökök nem vesznek részt (GVG 76. I. 2.). 17
18 C) A tartományi legfelsőbb bíróság A tartományi legfelsőbb bíróságokon (Oberlandesgericht, OLG) tanácsok (Senate) működnek. A tartományi legfelsőbb bíróságok elsőfokú tanácsai három illetve öt hivatásos bíróból állnak (részletesen ld. GVG 122. II.). Elsőfokú hatáskörükbe beletartozik (csak azoknak, amelyeknél a mindenkori tartományi kormányzat székhelye van) valamennyi a GVG 120. I. pontjában felsorolt állam ellenes bűncselekmény, továbbá a 120. II. pontjában felsorolt bűncselekmények, ha a nyomozást azok különös jelentőségük miatt a szövetségi legfőbb ügyész átveszi (pl. szándékos emberölés, ha az a Német Szövetségi Köztársaság fennmaradását veszélyezteti). Bajorország volt az egyetlen szövetségi tartomány, amely az EGGVG 9. -a alapján felállított egy külön legfelsőbb bíróságot (Oberstes Landesgericht, BayGerOrgG 1. cikk). Ez a fent említett állam ellenes bűncselekmények mellett eljár valamennyi felülvizsgálat esetében, amely a szövetségi jog (StPO és GVG) alapján a tartományi legfelsőbb bíróságok hatáskörébe tartozik, továbbá olyan panaszok esetében, amelyeket a gazdasági bűncselekményekről szóló törvény és az OWiG alapján nyújtanak be (BayAGGVG 11. cikk 2. bek. 1-3.) A hatáskör alakulása a fellebbviteli eljárásban A) A tartományi bíróság mint jogorvoslati fórum A helyi bíróság (AG, mindig elsőfokú) egyesbíróként, vagy kistanácsban hozott ítéleteivel szemben fellebbezésnek van helye (StPO 312. ), kisebb ügyekben azonban csak a fellebbezési bíróság beleegyezésével (StPO 313. ). A fellebbezésről a tartományi bíróság (LG) dönt. A fellebbezésről az ún. kistanács dönt (GVG 74. III., 76. I. 1.). Ez egy hivatásos bíróból és két ülnökből áll. A kibővített kistanácsok ítélete (GVG 29. II., III. 1. b) pont) ellen benyújtott fellebbezések esetében a kistanácshoz még 18
19 egy hivatásos bíró csatlakozik (GVG 76. III. 1.), őazonban az ülnökökhöz hasonlóan (GVG 76. I. 2.) kimarad a tárgyaláson kívül hozott határozatok meghozatalában (GVG 76. III. 2.). A GVG 76. I. 1. pontjából és a GVG 73. -ából következően a helyi bíróság bírájának rendelkezése, továbbá a helyi bíróságon született végzések (amelyek mind egyesbíróként, mind pedig kistanácsban megszülethetnek) ellen benyújtott panaszok tárgyában a nagytanács dönt (GVG 76. ). Mivel a panasz tárgyában a tárgyaláson kívül döntenek (StPO 309. I.), e határozat meghozatalában az ülnökök nem vesznek részt (GVG 76. I. 2.). B) A tartományi legfelsőbb bíróság mint jogorvoslati fórum Ha a tartományi legfelsőbb bíróság (OLG) felülvizsgálati vagy panaszt elbíráló fórumként vesz részt az eljárásban, három bíróból álló (GVG 122. I.) tanács (Senat) dönt (GVG 116. I.). A tartományi legfelsőbb bíróság (Bajorországban a BayObLG) jár el a tanácsban hozott másodfokú ítélet ellen kezdeményezett felülvizsgálat tárgyában (GVG 121. I. 1. b) pont). Eljár továbbá a helyi bíróság ítélete ellen benyújtott ugró felülvizsgálati indítvány (StPO 335. ) tárgyában is (StPO 335. II., 74. III., GVG 121. I. 1. b) pont). Eljár a tartományi legfelsőbb bíróság a tartományi bíróság határozati ellen benyújtott egyszerűpanasz (StPO 304. ), azonnali panasz (StPO 311. ), valamint kiterjesztett panasz (StPO 310. ) tárgyában is (GVG 121. I. 2.; további panasz elbírálására vonatkozó illetékességekhez ld. GVG 121. I. 3.). Ha a tartományi legfelsőbb bíróság határozatával eltér egy másik tartományi legfelsőbb bíróság vagy a Szövetségi Legfelsőbb Bíróság (BGH) ugyanilyen határozatától, az ügyet a GVG 121. II. pontjának keretei között 19
20 köteles a Szövetségi Legfelsőbb Bíróság elé terjeszteni. Előterjesztési kötelezettsége az egységes ítélkezési gyakorlat biztosítása érdekében történik. C) A Szövetségi Legfelsőbb Bíróság A Szövetségi Legfelsőbb Bíróság (BGH) tanácsban (Senate) jár el (GVG 130. ). Tanácsai felülvizsgálati ügyekben öttagú tanácsban járnak el (GVG 139. I.). A GVG a alapján a Szövetségi Legfelsőbb Bíróság a tartományi legfelsőbb bíróság (OLG, BayObLG) elsőfokon hozott ítéletei (pl. államellenes bűncselekmények) ellen kezdeményezett felülvizsgálat ügyében jár el. Eljár továbbá a GVG 135. I. pontja és a 121. I. 1. c) pontja alapján a tartományi bíróság nagytanácsa által hozott (elsőfokú) ítélete ellen kezdeményezett felülvizsgálat ügyében, feltéve, hogy a felülvizsgálat okaként nemcsak a tartományi jog megsértését jelölték meg. Mivel az StGB és az StPO szövetségi törvények, a nagytanács ítélete ellen kezdeményezett felülvizsgálati eljárások túlnyomó többségében a Szövetségi Legfelsőbb Bíróság jár el. A német bírósági felépítést a következőábrán tekinthetjük át: 20
22 Az illetékesség Illetékességi okok lehetnek: a) Az elkövetés helye (StPO 7. ) b) A lakóhely ill. tartózkodási hely (StPO 8. ) c) Az elfogás helye (StPO 9. ) d) Többszörös illetékesség (az államügyészség belátása szerint az egyik vagy másik illetékes bíróságnál emelhet vádat) Anglia és Wales Az elsőfokú bíróságok Angliában és Walesben két elsőfokú bíróság van: a) a magisztrátusi bíróság (magistrates' court) és b) a koronabíróság (Crown Court). ad a) A magisztrátusi bíróság bírái többnyire laikus magisztrátusok, akiket békebíróként ismernek (JPs), és akik jelenleg kb n vannak. A magisztrátusok soha nem egyedül üléseznek, egy normális tanács három JP-ből áll, de egyes esetekben két tagból álló tanács is eljárhat. Az elbírálásban részt vesz egy olyan személy is, akit adminisztrátornak (cleric) hívnak, aki egy olyan, a törvényben jártas hivatalnok, akinek a munkája (miközben kezeli a papírmunkát) arra is kiterjed, hogy tanácsot adjon a törvényes igazságszolgáltatásról. A magisztrátusi bíróságokban a munka bizonyos részét olyan bírók végzik, akik egyedül üléseznek. Korábban őket rendőrbíróként (stipendiary magistrates) ismerték, ez volt a korábbi neve az átkeresztelt járásbíróknak (district judges). 22
23 A magisztrátusi bíróságok (amelyekből kb. 630 van) a bizottsági területek (Commission area) köré szerveződnek, nagyjából megyei (county) szervezeti szinten. Mindegyik bizottsági területet egy magisztrátusi bírósági bizottság igazgat, és jelentéktelen szekciókra (petty sessional divisions, PSD) osztható, és ezek mindegyike a magisztrátusok sajátos csoportjára, az ún. Bench-ekre (bírói testületekre) tagozódik. A hatáskör megosztása szempontjából Angliában a bűncselekményeket három csoportra osztják: sommás bűncselekmények (summary offences), amelyekkel csak a magisztrátusi bíróságok foglalkoznak; büntetőjogilag tisztán üldözendő bűncselekmények (purely indictable offences), amelyeket csak a koronabíróság tárgyal, valamint kétféle bűncselekmények (eitherway' offences), amelyeket, ahogyan a nevük is sugallja, bármelyik bíróság tárgyalhat (ld. korábbi ábra). Általában a magisztrátusi bíróságok jogköre 6 havi (kettővagy több bűncselekmény esetén 12 havi) szabadságvesztés vagy legfeljebb font pénzbüntetés kiszabására korlátozódik, míg a koronabíróságokat csak az egyes büntetésekre a törvény szerint megállapított legmagasabb büntetés korlátozza. Emellett a kevésbé súlyos bűncselekményeknél a magisztrátusi bíróságok azt a másodlagos és legfontosabb funkciót is ellátják, hogy előzetes fázisként kezelik azt az ügyet, amelyet végül a koronabíróság dönt el. Így általában azok a magisztrátusok, akik olyan parancsokat bocsátanak ki, amelyek felhatalmazzák a rendőrséget arra, hogy kényszerintézkedést alkalmazzon bizonyítékszerzés érdekében: házkutatási parancsot, további fogvatartásra vonatkozó parancsot annak érdekében, hogy a rendőrség a saját hatáskörében feljogosított 36 óránál tovább kérdezhesse a terheltet, és így tovább. A magisztrátusi bíróságokon mindig helye van a vád kezdeti szakaszának (initial stages of a prosecution). Ez helyenként úgy történik, hogy a terheltek mindig függővé teszik a 23
24 megjelenésüket, ahol a magisztrátusok eldöntik, hogy óvadék ellenében szabadon bocsátják őket vagy fogva maradnak. ad b) A koronabíróságokon, ha elsőfokon járnak el, csak hivatásos bírók vannak, valamint a nagyon komoly ügyekben kivételesen Legfelsőbb Bírósági (High Court) bírók, valamint vidéki bírói kerületek tárgyalásainak megtartására kiszálló bíróság, jegyzők és segédjegyzők. Ha magát nem bűnösnek valló terhelt esetét tárgyalják ( not guilty plea ), az esküdtszék 12 laikus személyből áll, akiket számos olyan panel alapján idéznek, amelyet a bíróság a hivatalos ülésre összeállított. Alapvetően az esküdtszéki részvétel kötelező; de a 65 év fölöttiek és egyes személyek (különösen a nem jelentéktelen bűncselekmények elkövetőinél és a vallási vezetőknél) ki vannak zárva, mások pedig ki is menthetik magukat. Az angol esküdtszék szerepe arra korlátozódik, hogy a bűnösség vagy ártatlanság kérdésében döntsön, és nem játszik szerepet az ítélkezésben, ami a bíró feladata. Ebből következően, ha a terhelt bűnösnek vallja magát ( guilty plea ), az üggyel egy egyedül ülésezőbíró foglalkozik. A koronabíróság külön szerveződik. Elméletben egyetlen bíróság, miközben mintegy 90 központban szolgáltat igazságot. Ezeket a központokat 6 kerületre osztják, és mindegyiknek van külön elnöklőbírája A perorvoslati bíróságok A fellebbviteli büntetőbíróságok felépítése sokkal bonyolultabb: a magisztrátusi bíróságoktól a terhelt javára (csak a terhelt indítványára) a helyi koronabíróságokhoz lehet fellebbezni; itt a terhelt az elítélés, a szankció vagy mindkettőellen fellebbezhet; ezenfelül a vádló és a védőis fellebbezhet jogi kérdésekben a Kerületi Bírósághoz (Divisional Court); ennek a fellebbezésnek egy vagy két 24
25 formája is lehet: fellebbezés azért, mert az ügy ismert (appeal by way of case stated), vagy a jogi felülbírálat iránti fellebbezés (application for judicial review). a koronabíróság elsőfokú eljárásából fellebbezést lehet benyújtani a Fellebbezési Bíróság Büntetőjogi Osztályához (Criminal Division of the Court of Appeal), kivételesen (csak jogkérdésben) fellebbezni lehet közvetlenül a Divisional Court or the Court of Appeal-hoz mint végsőfellebbezési bírósághoz, amely nem más, mint a Lordok Háza. Egyrészt ez csak akkor lehetséges, ha a megfellebbezett bíróság igazolja, hogy a közérdek fontos szerepet játszik, másrészt vagy maga a bíróság, vagy a Lordok Háza engedélyezi a fellebbezést. A Divisional Court (Kerületi Bíróság) Londonban ülésezik, és formailag a Legfelsőbb Bíróság Királynői Testületi Osztályához (Queen's Bench Division of the High Court) tartozik. Két vagy három Legfelsőbb Bírósági bíróból áll (és néha a Fellebbezési Bírói Méltósághoz Lord justices of Appeal). A Criminal Division of the Court of Appeal szintén Londonban ülésezik. Éppúgy, mint a Divisional Court, a Criminal Division of the Court of Appeal is csak hivatásos bírókból áll: fellebbezési bírói méltóságokból vagy Legfelsőbb Bírósági bírókból, akiket néha kerületi bírók pótolnak. Alapvetően három fős tanácsban üléseznek, de bizonyos célokból elegendőlehet két bíró is A vádhatóság A német államügyészség Az államügyészségnek (Staatsanwaltschaft) három főfeladata van. Ő A nyomozati eljárás úrnője, a vád képviselője a közbenső eljárásban és a tárgyaláson, valamint büntetés-végrehajtási hatóság. 25
26 Az államügyészség a bíróságokkal párhuzamosan szervezett. A felépítése és hatásköre a GVG ából adódik. Az ügyészség illetékességét azon bíróságok határozzák meg, amelyek mellett az államügyészséget létrehozták (GVG 143. I.). Az államügyészség működési módját annak monokratikus és hierarchikus felépítése határozza meg: a) Minden államügyész a törvényt képviseli: ha az államügyészség több hivatalnokból áll, a hivatalvezetőnek alárendelt államügyész (Staatsanwalt) az ő képviselőjeként jár el. Ha az államügyész a hivatalvezetőnevében lép fel, minden hivatali intézkedésre különös megbízás nélkül jogosult (GVG 144. ). b) Devolúciós és szubsztitúciós jog: az államügyészség monokratikus felépítéséből az is következik, hogy egy büntetőügy tekintetében egy államügyész sem végérvényesen illetékes, az államügyészségen belül sokkal inkább tetszőlegesen megváltoztatható az illetékesség. A devolúciós jog alapján az OLG államügyészségének elsőtisztviselői (a főállamügyészek) és az LG vezetői (vezetőfőügyészek) jogosultak körzetük minden bíróságánál lévőállamügyészségnek a hivatali intézkedéseit magukhoz vonni (GVG 145. I. 1.). Az igazságügy-miniszternek devolúciós joga nincs, mivel nem ügyészségi jellegűszervezet. A szubsztitúciós (helyettesítési) jogra alapozva az OLG és az LG melletti ügyészség elsőhivatalnokai illetékesek körzetük minden bíróságánál a hivatali intézkedésekkel egy másik, következő illetékességű hivatalnokot megbízni. (GVG 145. I. 2.). Sőt egy másik államügyészséget is megbízhatnak. (BGH NStZ 1998, 309). Ez a szubsztituciós jog az igazságügy-minisztert is megilleti. c) Az utasítási jog: az államügyészség hivatalnokainak követniük kell vezetőik szolgálati utasításait (GVG 146. ). Hogy melyik vezetőjogosult utasításra, a 26
AZ OSZTRÁK ÉS A SPANYOL BÜNTETŐELJÁRÁS
HERKE CSONGOR AZ OSZTRÁK ÉS A SPANYOL BÜNTETŐELJÁRÁS ALAPINTÉZMÉNYEI Egyetemi jegyzet PTE ÁJK, Pécs 2016 Herke Csongor Az osztrák és a spanyol büntetőeljárás alapintézményei Herke Csongor, 2016 herke@herke.hu